כיאה לעיר הגדולה ביותר בברזיל, ניתן לצפות כי תחבורה בסאו פאולו תהיה יעילה ומהירה. אכן כך הדבר, ברוב המקרים. תוכלו לבחור להתנייד עם האוטובוסים הנוסעים ברחבי העיר ולאזורים מרוחקים או דווקא להיעזר בשירותי המטרו, הנחשב לאמצעי התחבורה הפופולארי והזול בעיר. בכתבה הבאה, מידע אודות תחבורה בסאו פאולו.
המטרו (Metrô de São Paulo) בסאו פאולו הוא דרך התניידות נהדרת בעיר. המטרו מהיר, זול, יעיל, בטוח ומגיע לשלל מקומות ואתרים בעיר. קיימים מספר סוגים של קווים: כחול, אדום, צהוב, סגול וירוק, המחולקים לפי אזורים בסאו פאולו. בקווים מסוימים, בשבתות, הרכבת פועלת עד אחת בלילה וקיימים קווים, שפועלים גם ביום-יום לאחר חצות. תוכלו להתעדכן באתר המטרו, לגבי זמנים מדויקים ומסלולי הקווים. קחו בחשבון כי שעות השיא במטרו הן בין 6:00-9:00 בבוקר, ובין 16:00-20:00, כך שהקרונות די מלאים ועמוסים.
האוטובוסים הציבוריים בסאו פאולו הם אמצעי תחבורה זול, אך בדרך כלל עמוסים, צפופים, איטיים ולא תמיד כה בטוחים. חברת האוטובוסים המרכזית בעיר היא Cmtc, אשר מפעילה גם קווים נוחים יותר, אבל הם יותר יקרים ונקראים Cmtc Executive. תחנת האוטובוסים המרכזית צ'יאטה (Tiete), נמצאת ליד תחנת המטרו Tiete וקווי האוטובוס כאן מגיעים לאזורים שונים ומרוחקים בסאו פאולו (אף יותר מהרכבת התחתית) וגם לכל רחבי ברזיל.
נמל התעופה הבינלאומי גוארוליוס (São Paulo-Guarulhos International Airport) נמצא במרחק 25 ק"מ צפון-מזרחית לסאו פאולו. מחוץ לנמל התעופה, תוכלו למצוא אוטובוסים (Airport Bus Service) שיוצאים, לרוב, כל חצי שעה, לכיוון מרכז העיר, לנמל התעופה קונגונאס (Congonhas), המיועד לטיסות פנים ולתחנה המרכזית בעיר Tiete.
המוניות בסאו פאולו הן בצבע לבן ונושאות לוחית זיהוי אדומה, חשוב לוודא זאת. בצד של הנהג צריכה להופיע מדבקה, שהיא רישיון המונית שלו. בעיר תוכלו להשיג מונית די בקלות. הן מהירות, במידה ואין פקקים, אך זהו אמצעי התחבורה היקר יותר.
בסאו פאולו ניתן להשתמש בכרטיס Bilhete Único, המיועד לשימוש בתחבורה הציבורית ברחבי העיר. בכל תחנות הרכבת תוכלו למצוא את הכרטיס, אשר ניתן בחינם ומטעינים אותו לפי הסכום הרצוי, בדוכני העיתונים ובקיוסקים בסאו פאולו. הכרטיס תקף לאוטובוסים, לרכבת ולמטרו. אתר אינטרנט: www.riobilheteunico.rj.gov.br.
"המלצה לסיור בעברית בסאן פאולו"
"סאו פאולו מלון Intercity Interative Jardins"
"מדריך מעולה בסאו פאולו"
"פארק מערות נטיפים ויער אטלנטי "
"חווית המטרו בסאו פאולו"